Donald Trump spune că i-ar „plăcea” să se întâlnească cu Vladimir Putin. Prima reacție la răspunsul Kremlinului privind un armistițiu
Donald Trump a declarat joi că i-ar plăcea să se întâlnească cu Vladimir Putin și a caracterizat primul răspuns al liderului rus la propunerea unui armistițiu drep „incomplet”.  Președintele american a spus că trimisul său special Steve Witkoff poartă discuții serioase cu Rusia despre încheierea războiului din Ucraina. „Să sperăm că vor face ceea ce trebuie”, a declarat Trump reporterilor în timpul unei întâlniri în Biroul Oval cu secretarul general al NATO, Mark Rutte, transmit BBC, The Guardian și Reuters.